Diari Oficial de la Generalitat Valenciana


Sumari del DOGV 7831, del 19-07-2016 (2016/5556)

RESOLUCIÓ de 13 de juliol de 2016, de la Conselleria d'Educació, Investigació, Cultura i Esport, per la qual es convoquen les ajudes per a complementar les beques per a l'activitat de mobilitat d'estudiants per estudis, del Programa Erasmus+, pertanyents a institucions públiques d'educació superior de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7831

Data del DOGV
:   19-07-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/5556


Data del document
:   13-07-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

La Sentència del Tribunal Constitucional núm. 101/2022, de 12 de setembre de 2022 (BOE núm. 253 de 21/10/2022) declara la nul·litat dels termes «públiques», de l'apartat primer, i «públiques» i «públics», de l'apartat segon, ambdós del títol primer de la resolució de 13 de juliol de 2016, de la Conselleria d'Educació, Investigació, Cultura i Esport.

RESOLUCIÓ de 13 de juliol de 2016, de la Conselleria d'Educació, Investigació, Cultura i Esport, per la qual es convoquen les ajudes per a complementar les beques per a l'activitat de mobilitat d'estudiants per estudis, del Programa Erasmus+, pertanyents a institucions públiques d'educació superior de la Comunitat Valenciana. [2016/5556]  
ÍNDEX  
  
Títol I. Beques  
Apartat primer. Objecte  
Apartat segon. Persones beneficiàries  
Apartat tercer. Finançament  
Títol II. Procediment  
Apartat quart. Requisits  
Apartat cinqué. Sol·licitud i documents que l'han d'acompanyar  
  
Apartat sisé. Termini i lloc de presentació  
Apartat seté. Selecció i valoració de les sol·licituds  
Apartat huité. Distribució de l'import global entre les entitats sol·licitants  
Apartat nové. Criteris de valoració  
Apartat deu. Termini de Resolució i notificació  
Títol III. Del pagament i justificació de la subvenció  
Apartat onze. Justificació i pagament  
Apartat dotze. Recursos  
  
Per Ordre 30/2016, de 20 de juny, de la Conselleria d'Educació, Investigació, Cultura i Esport, s'aproven les bases reguladores per a la concessió de les ajudes per a complementar les beques per a l'activitat de mobilitat d'estudiants per estudis del Programa Erasmus+, pertanyents a institucions públiques d'educació superior de la Comunitat Valenciana (DOCV 7811, 22.6.2016).  
De conformitat amb l'article 160.4.b de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, resolc:  
  
  
TÍTOL I  
Beques  
  
Apartat primer. Objecte  
Convocar, per als cursos 2015/2016 i 2016/2017, les ajudes per a complementar les beques per a l'activitat de mobilitat d'estudiants per estudis, del Programa Erasmus+, regulades en l'Ordre 30/2016, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de les ajudes per a complementar les beques per a l'activitat de mobilitat d'estudiants per estudis, del Programa Erasmus+, pertanyents a institucions públiques d'educació superior de la Comunitat Valenciana (DOCV 7811, 22.6.2016).  
  
Apartat segon. Persones beneficiàries  
1. Podrà beneficiar-se d'aquesta convocatòria l'alumnat següent:  
  
a) Alumnat matriculat en les universitats públiques que integren el Sistema Universitari Valencià a què fa referència l'article 2 de la Llei 4/2007, de 9 de febrer, de coordinació del Sistema Universitari Valencià, i dels centres públics adscrits a aquestes.  
b) Alumnat matriculat en ensenyances artístiques superiors dels centres adscrits a l'Institut Superior d'Ensenyances Artístiques de la Comunitat Valenciana.  
2. El dit alumnat haurà de complir els requisits continguts en aquesta resolució i serà avaluat d'acord amb els criteris de valoració que estableix.  
  
Apartat tercer. Finançament  
Les subvencions contingudes en la present convocatòria es concediran amb càrrec als pressupostos de la Generalitat per a l'any 2016, per un import global màxim de 600.000 - (sis-cents mil euros), aplicació pressupostària 61.71.23.016.04.4, línia S3171000 del programa, Universitat i Estudis Superiors.  
  
  
TÍTOL II  
Procediment  
  
Apartat quart. Requisits  
Les persones beneficiàries hauran de reunir els requisits següents:  
1. Tindre la residència administrativa en qualsevol municipi de la Comunitat Valenciana.  
2. Els estudiants estrangers no comunitaris hauran d'acreditar la condició de residents. S'exclourà de beneficiar-se de les ajudes qui es trobe en situació d'estada o residència per estudis, de conformitat amb el que disposa la Llei Orgànica 4/2000, d'11 de gener, sobre drets i llibertats dels estrangers a Espanya i la seua integració social.  
  
3. Haver sigut seleccionats per a realitzar una part dels estudis en l'activitat de mobilitat d'estudiants per a estudis per alguna de les institucions indicades en el punt 1 de l'apartat segon de la present resolució que haja obtingut la Carta Erasmus d'Educació Superior del Programa Erasmus+ per al curs 2015/2016 o el curs 2016/2017 en institucions europees d'Educació Superior d'altres països del Programa Erasmus+.  
  
4. Estar matriculat en una de les institucions a què fa referència el punt 3 anterior, en qualsevol dels ensenyaments següents:  
4.1. Ensenyaments universitaris adaptades a l'Espai Europeu d'Educació Superior conduents a títols oficials de grau.  
4.2. Ensenyaments universitaris conduents a l'obtenció dels títols de llicenciat/ada, enginyer/a, arquitecte/a, diplomat/ada, mestre/a, enginyer/a tècnic/a i arquitecte/a tècnic/a.  
5. No s'inclouen en aquesta convocatòria ajudes per als estudis de màster universitari, tercer cicle o doctorat, estudis d'especialització ni estudis conduents a l'obtenció de títols propis de les universitats.  
  
6. Haver-se beneficiat d'alguna de les beques que s'indiquen a continuació:  
6.1. D'una beca o ajuda del sistema general de beques i ajudes a l'estudi concedides pel Ministeri d'Educació, Cultura i Esport durant el curs acadèmic anterior al de realització de l'activitat de mobilitat objecte de l'ajuda.  
6.2. D'una beca o ajuda de la Generalitat per a la realització d'estudis universitaris durant el curs acadèmic anterior al de realització de l'activitat de mobilitat objecte de l'ajuda. En cas de no poder acreditar la condició de beneficiari d'aquesta beca de la Generalitat per no haver recaigut una resolució, serà suficient que l'alumne/a siga sol·licitant de la dita beca i es comprove, una vegada avaluada la dita sol·licitud, que compleix els requisits exigits per a obtindre-la.  
  
La comprovació a què fa referència el paràgraf anterior serà realitzada per l'òrgan instructor de les dites beques, que emetrà un informe acreditant el compliment pels alumnes dels requisits per a l'obtenció de la mencionada beca.  
  
Apartat cinqué. Sol·licitud i documents que l'han d'acompanyar  
  
1. Les sol·licituds seran formalitzades per les entitats a què fa referència l'apartat segon, punt 1, de la present resolució, en la seua qualitat de gestores de les beques Erasmus+.  
2. Les sol·licituds hauran d'anar acompanyades de la documentació següent:  
a) Informe de l'entitat sol·licitant en què es faça constar el finançament de les beques Erasmus+, amb indicació dels fons percebuts per a això procedents de la Unió Europea, el Ministeri d'Educació, Cultura i Esport, l'entitat sol·licitant o altres institucions.  
b) Relacions individualitzades i certificades, en suports paper i informàtic, de l'alumnat de l'entitat sol·licitant beneficiari de les beques Erasmus+ per a la mobilitat d'estudiants per estudis, durant el curs acadèmic 2015/2016 o 2016/2017.  
Les dites relacions hauran de contindre l'alumnat que complisca els requisits establits en els punts 1 a 5 de l'apartat anterior, incloent-hi així mateix la informació següent:  
b.1) País de destinació i mesos d'estada.  
b.2) Localitat de residència administrativa.  
b.3) Puntuació que resulte de l'aplicació dels criteris continguts en l'apartat nové d'aquesta resolució. La puntuació parcial obtinguda per l'alumnat per a cada un dels criteris esmentats haurà d'incloure's també en la dita relació.  
b.4) Condició de beneficiari d'una beca o ajuda del sistema general de beques i ajudes a l'estudi concedides pel Ministeri d'Educació, Cultura i Esport durant el curs acadèmic anterior al de realització de l'activitat de mobilitat objecte de l'ajuda.  
c) Declaració responsable de l'entitat sol·licitant per la qual s'acredite que els beneficiaris d'aquesta subvenció compleixen les obligacions per reintegrament de subvencions.  
3. Les dades personals de l'alumnat, arreplegades en el transcurs del procediment, seran incloses en un fitxer automatitzat de l'òrgan convocant en els termes i condicions que s'arrepleguen en la Llei Orgànica 15/1999, de 13 de desembre, de protecció de dades de caràcter personal, així com en el Reial Decret 1720/2007, de 21 de desembre, pel qual s'aprova el Reglament de desplegament de la dita llei orgànica  
  
  
Apartat sisé. Termini i lloc de presentació  
1. Les entitats sol·licitants podran presentar les sol·licituds fins al 15 de setembre de 2016, començant a comptar el termini de presentació de sol·licituds des de l'endemà a la publicació d'aquesta resolució en el Diari Oficial de la Comunitat Valenciana.  
2. Les sol·licituds es presentaran en el Registre General de la Conselleria d'Educació, Investigació, Cultura i Esport o en qualsevol dels llocs i pels procediments a què fa referència l'article 38 de la Llei Procediment Administratiu Comú.  
3. A les entitats sol·licitants que no reunisquen els requisits establits en la present resolució o no aporten la documentació requerida en l'apartat quart, se'ls sol·licitarà que en el termini de 10 dies esmenen la falta o acompanyen els documents preceptius, amb indicació que si no ho fan es considerarà que desisteixen de la petició, d'acord amb el que disposa l'article 71 de la Llei de Procediment Administratiu Comú, prèvia resolució que haurà de ser dictada en els termes que preveu l'article 42 de l'esmentada llei.  
  
Apartat seté. Selecció i valoració de les sol·licituds  
1. L'òrgan competent per a l'ordenació i instrucció de l'expedient serà la Subdirecció General d'Universitat, Investigació i Ciència, el qual realitzarà d'ofici totes les actuacions que considere necessàries per a la determinació, el coneixement i la comprovació de les dades en virtut de les quals s'haja de dictar la resolució.  
2. Per a la valoració de les sol·licituds es constituirà una comissió composta pels membres següents:  
Presidència: el/la subdirector/a general d'Universitat, Investigació i Ciència, o persona en qui delegue.  
Vocals: un/a representant de l'Institut Superior d'Ensenyaments Artístics de la Comunitat Valenciana (ISEACV) i dos funcionaris/àries de la Direcció General d'Universitat, Investigació i Ciència.  
Secretaria: el/la cap del Servei de Gestió Economicopressupostària de les Universitats.  
La comissió ajustarà el seu funcionament al que estableix l'article 22 i següents de la Llei de Procediment Administratiu Comú.  
3. La comissió, una vegada valore les sol·licituds, emetrà, en un termini no superior a 10 dies a comptar de la data de la reunió de la comissió, un informe en el qual es concretarà el resultat de la valoració efectuada.  
4. L'informe contindrà la distribució entre les entitats sol·licitants del crèdit disponible segons el que estableix l'apartat seté.  
5. Així mateix, ajustant-se als criteris de concessió establits en l'apartat huité, l'informe contindrà la relació d'alumnes beneficiaris, amb indicació de l'import de l'ajuda obtinguda, així com la relació d'alumnes que, per motiu de la puntuació total obtinguda i del crèdit disponible, no es puguen beneficiar d'aquestes ajudes.  
6. L'import de l'ajuda proposada per mes d'estada per a cada alumne/a beneficiari/ària estarà determinat pel grup a què estiga adscrit el país de destinació del sol·licitant d'acord amb la taula següent:  
  
Import mensual en euros per país d'estada  
  
Grup País Import  
1 Àustria, Dinamarca, Finlàndia, França, Irlanda, Itàlia, Liechtenstein, Noruega, Regne Unit, Suècia 300 -  
2 Alemanya, Bèlgica, Xipre, Croàcia, Eslovènia, Grècia, Islàndia, Luxemburg, Països Baixos, Portugal, República Txeca, Turquia 250 -  
3 Antiga República Iugoslava de Macedònia, Bulgària, Eslovàquia, Estònia, Hongria, Letònia, Lituània, Malta, Polònia, Romania 150 -  
  
  
7. Les ajudes es concediran per un màxim de nou mesos. En cas que l'estada siga de menor duració, únicament es concedirà l'ajuda per l'estada efectivament realitzada per l'alumne. Els períodes de les estades s'ajustaran al calendari acadèmic de la institució d'acollida.  
  
  
Apartat huité. Distribució de l'import global entre les entitats sol·licitants  
1. La comissió, a la vista de les sol·licituds presentades, determinarà la distribució entre les entitats sol·licitants del crèdit disponible establit en la convocatòria, d'acord amb el que s'ha indicat en l'apartat tercer d'aquesta resolució.  
2. La dita distribució es realitzarà, de manera proporcional, atenent el nombre d'alumnes de cada una de les entitats sol·licitants que es beneficien d'una beca Erasmus+ en l'activitat de mobilitat d'estudiants per a estudis, i del nombre total de mesos d'estada d'aquests/es alumnes per a l'activitat de mobilitat objecte de l'ajuda.  
  
Apartat nové. Criteris de valoració  
Els i les alumnes que complisquen els requisits establits en l'apartat quart seran ordenats d'acord amb la puntuació total obtinguda per cada estudiant, resultant de l'aplicació dels criteris següents:  
  
1. La puntuació que resulte de la diferència entre la nota mitjana que conste en la certificació acadèmica personal de l'alumne/a i la nota mitjana de l'alumnat de la mateixa ensenyança que haja finalitzat els seus estudis en el curs acadèmic 2014/2015, en la mateixa institució acadèmica i titulació. La nota mitjana es realitzarà sobre les assignatures superades per l'alumne/a d'acord amb els procediments establits en la normativa corresponent.  
En aquelles titulacions en què no haja finalitzat els seus estudis cap promoció d'alumnat, la puntuació a què es refereix el paràgraf anterior s'obtindrà de la diferència entre la nota mitjana que conste en la certificació acadèmica personal de l'alumne/a i la nota mitjana de l'alumnat de la seua mateixa promoció.  
2. Quan es tracte d'alumnat que curse dobles titulacions internacionals, títols conjunts internacionals o de mobilitat per curs complet, cada entitat sol·licitant podrà atorgar una puntuació igual al 10 % del valor màxim establit en la taula de qualificacions utilitzada per a l'obtenció de la puntuació a què es refereix el punt 1 anterior.  
  
3. Una vegada realitzada l'ordenació dels alumnes i les alumnes a qui es refereix aquest apartat, seran proposats com a persones beneficiàries d'aquestes ajudes aquells alumnes la posició dels quals en la dita ordenació es trobe dins de l'import destinat a l'entitat on es troben matriculats, fixat d'acord amb la distribució del crèdit disponible establida en l'apartat huité.  
4. En cas que dos o més estudiants obtinguen la mateixa puntuació total tindrà preferència, per a optar a l'ajuda, l'alumne/a què realitze una estada de major duració sobre qui realitze una estada de menor duració. Si continua l'empat, tindrà preferència l'estudiant amb millor nota mitjana de la seua certificació acadèmica personal. Si persisteix l'empat, tindrà preferència el sexe infrarepresentat en la titulació en què estiguen matriculats els dits alumnes i, si continua l'empat, es distribuirà l'import corresponent entre l'alumnat amb la mateixa puntuació en quantitats proporcionals a l'import mensual per país de destinació, d'acord amb la taula inclosa en apartat seté, punt 6, d'aquesta resolució.  
  
  
Apartat deu. Termini de resolució i notificació  
1. L'òrgan instructor, a la vista de l'informe de la comissió establida en l'apartat seté, punt 2, formularà la proposta de concessió i emetrà un informe en què conste que, de la informació que es troba en el seu poder, es desprén que els beneficiaris compleixen tots els requisits per a obtindre aquestes beques.  
2. Vista la proposta de concessió la persona titular de la Direcció General d'Universitat, Investigació i Ciència, per delegació del conseller d'Educació, Investigació, Cultura i Esport, acordarà la distribució entre les entitats sol·licitants de l'import global màxim destinat a finançar la present convocatòria i la concessió de les ajudes a l'alumnat beneficiari.  
3. Així mateix la resolució contindrà la relació d'alumnes que, reunint els requisits establits en la convocatòria, no resulten beneficiaris per raó de la puntuació obtinguda. El dit alumnat podrà suplir, per ordre de puntuació, les renúncies o revocacions que entre els beneficiaris puguen produir-se.  
4. En cap cas la quantia de l'ajuda concedida a un beneficiari podrà ser superior a l'import que li haja correspost d'acord amb les dades utilitzades per a la valoració de la sol·licitud, encara que l'alumne haja modificat el període i/o país d'estada.  
En cas que l'import que efectivament corresponga a una persona beneficiària, pel període efectivament realitzat i/o per la modificació del país de destinació, siga inferior al que li haguera correspost d'acord amb les dades utilitzades per a la valoració de la sol·licitud, la diferència serà destinada als alumnes a qui es refereix el punt 3 d'aquest apartat.  
  
5. El termini per a dictar una resolució serà de tres mesos a comptar de la publicació d'aquesta resolució en el Diari Oficial de la Comunitat Valenciana, sense perjuí de l'ampliació de terminis prevista en l'article 42 de la Llei de Procediment Administratiu Comú. En cas que no es dicte una resolució l'òrgan competent en aquest temps, es podrà considerar desestimada la sol·licitud per silenci administratiu.  
6. La resolució del procediment es notificarà a les persones interessades ajustant-se al que disposa l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. La pràctica de la dita notificació s'ajustarà a les disposicions contingudes en l'article 59.6 de l'esmentada llei i es publicaran en la pàgina Web de la Conselleria d'Educació, Investigació, Cultura i Esport que s'indica a continuació les relacions de sol·licituds de beca estimades i desestimades:  
http://www.ceice.gva.es/ca/web/universidad/ayudas-programas-erasmus  
  
  
TÍTOL III  
Del pagament i justificació de la subvenció  
  
Apartat onze. Justificació i pagament  
L'import global de les ajudes es lliurarà a cada entitat sol·licitant amb la justificació prèvia, davant de la Direcció General d'Universitat, Investigació i Ciència, dins del termini de 20 dies naturals a comptar de l'endemà de la publicació de la resolució de concessió d'aquestes ajudes en el Diari Oficial de la Comunitat Valenciana, de l'acte administratiu de l'entitat sol·licitant pel qual s'acorde l'increment de la quantia de la beca al seu alumnat beneficiari, en concepte de beneficiaris de les beques Erasmus+ durant el curs establit en la convocatòria, amb expressió de la quantia de complement d'aquesta i del total resultant, així com de la seua notificació a l'alumne/a beneficiari.  
  
  
Apartat dotze. Recursos  
De conformitat amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant del conseller d'Educació, Investigació, Cultura i Esport en el termini d'un mes a comptar de l'endemà de la publicació en el Diari Oficial de la Comunitat Valenciana.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà al de la publicació en el Diari Oficial de la Comunitat Valenciana.  
  
València, 13 de juliol de 2016.- El conseller d'Educació, Investigació, Cultura i Esport: Vicent Marzà Ibáñez.